І қалалық Медиа фестиваль
Оқушылардың шығармашылығын дамытуға мүмкіндік беру арқылы олардың  журналистика саласына деген қызығушылықтарын арттыру мақсатында  ақпан айының екінші жартысында «Таңшолпан» ЖЖО-ның ұйымдастыруымен қаламызда алғашқы рет Медиа фестивалі өтті.
Биыл жас тілшілер барлық қала мектептерінен қатысуға тырысты. Осы жас тілшілер байқауына мектебіміздің 10«Ә» сынып оқушысы Абишева Гаухар және жас фотографтардан Рамазанова Диана қатысты. Фестивальға Гаухар өзінің жазған мақалаларын ұсынды, сонымен қатар өзінің «Мен жас тілшімін» тақырыбында презентациясын қорғады. Рамазанова Диана «Қаланың сұлу да, әсем табиғаты» тақырыбында өз суреттерін әділқазылар алқасына ұсынды. 
Осы сайыста Маштеева Дария мен Алина Диана мектепшілік «Шоқ жұлдыз» пресс-центр жұмысымен таныстырып, мектебіміздің баспасөз орталығының барлық газеттері мен ондағы рубрикаларды жұртшылық назарына ұсынды.

Медиа фестиваль қорытындысы бойынша «Жас тілші» номинациясында Абишева Гаухар І орынға, «Жас фотограф» номинациясында Рамазанова Диана ІІІ орынға және «Мектеп баспасөз орталығы» номинациясы бойынша «Шоқ жұлдыз» газеті ІІІ орынға ие болды.

«Қайнар» БҰ

Таранова Мадина 10«Ә» 

Шәкірт жүрегіне жол тапқан тәлімгер
Нағыз ұстаз болу – бақыт әрі абырой. Шындығында, мұғалім болу оңай болып көрінгенмен, ал нағыз ұстаз болу екінің бірінің қолынан келе бермесі анық. "Ұстазды алтын діңгекке теңер едім",- деп ұлы педагог Ы. Алтынсарин айтқандай, ұстаз жолы –  қиыншылығы мен рахаты бір басқа жетерлік мамандық атаулының ұлысы.

Тәлімгер, менің түсінігімше, мектептің тәрбие жұмысына үнемі атсалысып,  балаларға қамқор боп жүретін, тәрбие мен өнерді үйретуші, үйлестіруші жан.  Өйткені тәлімгер балалардың ортасында жүріп, олардың қоғамдық жұмыстарға араласуына, жан-жақты болып өсуіне бірден-бір септігін тигізетін адам.

Бүгінгі таңда мұғалім болу, тәрбиеші, тәлімгер болу оңай жұмыс емес. Басқа ешбір мамандық адамға дәл мұғалімге қойылғандай талаптар қоймайды. Педагогтық қызметтің жетістігін бағалау да өте қиын. Қиыны мен қызығы, талабы мен жемісі қатар жүретін   мамандықты  бағалағанымыз жөн. Менің ойымша, тәлімгер мұғалімдерге қарағанда оқушыларға жақын деп ойлаймын.

 Ақпан айының  28-і күні қала және ауыл мектептерінің Ұлан басы, мектеп президенттері мен аға тәлімгері арасында сайыс өткізілді. Сайыс бірнеше кезеңдерден болды: әзілді фото, бейнебаян, фотоальбом  және презентация.

Бұл «Актив трио» сайысына біз де аянбай дайындалдық. «Қайнар» БҰ барлық жетістіктерін, шығармашылық жұмыстарын ұсынуға тырыстық. Барлық қатысушылар түрлі формада презентацияларын жасап, әділқазылар алқасының көңілінен шықты. Біздің де топ өздерін шебер де, қызықты таныстырып, сайыс нәтижесі бойынша Бас жүлдені иеленді.

 Осындай «Қайнар» БҰ-ның  жетістігі мен табысты еңбектері біздің ғана емес, сонымен қатар аға тәлімгеріміздің зор еңбегінің нәтижесі деп білемін. «Туған күніңмен, Таңшолпан!» қалалық салтанатты жиында Жанаидарова Гүлмайра Амантайқызы  «Жұлдыз» РБҚҰ атынан «Балалар үшін» төсбелгісі мен қалалық ББ басшысының атынан алғыс хатпен марапатталды. Біз өз ұстазымыз үшін өте қуанышты көңіл-күйде болдық.

Гүлмайра Амантайқызы –   заман тәлімгері,  заман талабына сай, жан-жақты, білім мен тәрбиені ұштастыра білген бала жанының бағбаны.

«Қайнар»БҰ
Абдильманова Махаббат, 11«Ә» сынып оқушысы.
Көңілді, әрі тапқыр Сейфуллин жастары

Сәуір  айының  7-нші жұлдызында Қазақстан Республикасының Тәуелсіздігіне 25 жыл толуына орай қала мектеп оқушылары мен колледж студенттері    арасында «Мирас» МҮ көңілді тапқырлар сайысының ақтық ойыны өтті. Биылғы оқу жылында мектебімізде «Сейфуллин жастары» КТК жаңа құрамасы құрылып, осы ойынға белсенді қатысты.

   Бұл жолғы ойын жастардың тарих тереңіне бойлап, ел тәуелсіздігінің тұғырын келісті әзіл мен жарасымды күлкі арқылы нықтай түсуіне ықпал етті. Сондай-ақ, жастарымыз сөз қадірін өз қадіріндей түсініп, табан астында тапқырлық танытып, көсем де шешен сөйлей білуге тырысты. Әсіресе сұрақ-жауап бөлімінде біздің оқушылар ерекше көзге түсті.

   Ойынға барлық  командалар белсенді қатысты. Ойын өте қызықты әрі тартысқа толы болды. «Сейфуллин жастары» командасы мағынасы бар, сапалы әзілдерімен көрермендерге көтеріңкі көңіл күй сыйлай алды.
 Жаңа құрама  жүлделі ІІ орынға  және КТК кубогына ие болып, дипломмен марапатталды. Әзілді ойнап, оны түсіне білетін жаңа құрамаға алдағы уақытта толағай табыстар тілейміз!

«Қайнар»БҰ жетекшісі: Жанайдарова Г.А.
